Doc. dr Milica Tošić Radev

Filozofski fakultet, Univerzitet u Nišu

Filozofski fakultet u Nišu

Nastavno – naučnom veću

Recenzija zbornika radova „Pedeset godina Filozofskog fakulteta u Nišu – retrospektive, praktične implikacije i vizija za buduće generacije psihologa i socijalnih radnika”

Zbornik radova „Pedeset godina Filozofskog fakulteta u Nišu – retrospektive, praktične implikacije i vizija za buduće generacije psihologa i socijalnih radnika” koji je priredio prof. dr Dušan Todorović predstavlja publikaciju radova kojima se obeležava pedesetogodišnjica rada Filozofskog fakulteta u Nišu. U zborniku je prikazano osam radova koji iz različitih perspektiva daju sliku o radu Departmana za psihologiju – istorijat, razvoj i struktura studijskog programa, prikaz važne organizacione jedinice Departmana - Laboratorije za psihološka istraživanja, opis domaćih i međunarodnih projekata koji su realizovani, kao i doprinos nastavnog osoblja teorijskoj i empirijskoj građi u oblasti.

U radu “Оsnovne studije psihologije na Filozofskom fakultetu univerziteta u Nišu od 1971-2021. godine“, detaljno je prikazan razvoj programa osnovnih studija psihologije počevši od 1971. godine do danas. Autorka navodi da je program psihologije jedan od najstarijih i danas, od trinаеst dеpаrtmаnа Filоzоfskоg fаkultеtа u Nišu, jеdаn оd nајvеćih i nајtraženijih studiјskih prоgrаmа.

Tri rada opisuju dugogodišnje projekte na kojima su angažovani članovi Departmana za psihologiju. Jedan od njih je projekat“Indikatori i modeli usklađivanja uloga na poslu i u porodici”*,* koji je trajao punih devet godina tokom kojih surealizovane dve velike studije na nacionalnim uzorcima i publikovano skoro 1000 naučnih publikacija različitihkategorija. Drugi opisani projekat okuplja grupu nastavnika i saradnika iz Nemačke i različitih Zemalja Balkana, uključujući i veći broj asistenata i nastavnika Departmana za psihologiju. Uz administrativnu koordinaciju Međunarodnog psihoanalitičkog univerziteta u Berlinu (International Psychoanalitic Universitu – IPU) i finansijsku podršku Nemačke službe za akademsku razmenu (DAAD), projekat je usmeren na proučavanje interakcije individualnih i socijalnih aspekata traume. Saradnja na ovom projektu je započela 2013. godine i, pod različitim imenima, traje i danas. Tokom rada mreže, u više zemalja organizovane su brojne konferencije, stručne edukacije i letnje škole u kojima su učestvovali zaposleni sa Departmana za psihologiju Filozofskog fakulteta. U radu “Jednak pristup za sve: Osnaživanje socijalne dimenzije u cilju jačanja evropskog prostora visokog obrazovanja” opisana je aktivnost istoimenog Tempus projekta usmerenog na podršku strukturnoj reformi sistema visokog obrazovanja u Srbiji. Nosilac ovog projekta bio je Filozofski fakultet Univeziteta u Nišu.

U trećem po redu prikazanom radu, “Laboratorija za psihološka istraživanja (LPI) – doprinosi naučnoj afirmaciji Departmana za psihologiju Filozofskog fakulteta u Nišu“, autori daju prikaz pregled aktivnosti LPI - njenih ciljeva, kadra i opreme, saradnje sa drugim institucijama i naučno - istraživačkog, eksperimentalnog rada koji je rezultirao bogatim opusom i priznanjima.

U jednom od radova dat je sažet prikaz izdanja „Ličnost i socijalne situacije“ koje je Filozofski fakultet u Nišu objavio sa svrhom obeležavanja 100 godina od rođenja istaknutog srpskog psihologa Nikole Rota, a poslednja dva rada su uže povezana sa predmetnim oblastima kojima se bave njihovi autori. U ovim radovima, autorke razmatraju Cirkumpleks model porodičnog funkcionisanja i celoživotni razvoj, tj. odraslo doba i starenje. Oni prikazuju deo sadržaja koje na različitim kursevima izučavaju studenti psihologije i drugih nematičnih grupa, ilustruju posvećenost nastavnika oblašću kojom se bave i retrospektivu doprinosa niške grupe predmetnoj oblasti.

Zbornik *Pedeset godina Filozofskog fakulteta u Nišu – retrospektive, praktične implikacije i vizija za buduće generacije psihologa i socijalnih radnika* prikazuje kako se Departman sa psihologiju razvijao, kako izgleda danas i čime raspolaže, počevši od predmeta u studijskom programu, sadržaja pojedinih predmeta, organizacionih jedinica (npr. Laboratorije), sa naglaskom na ljudskim resursima koji svojom nastavnom, istraživačkom aktivnošću i angažmanom u različitim projektima doprinose daljem razvoju Departmana za psihologiju. Na osnovu svega rečenog, sa zadovoljstvom preporučujem Zbirku za objavljivanje i izražavam nadu da će Filozofski fakultet i svi departmani u njegovom sastavu nastaviti dobru tradiciju uspeha i ugleda.

|  |  |
| --- | --- |
| U Nišu, 29. septembra 2021. gdoine | Recenzent |
|  | IMG_7078.JPG |
|  | (Doc. dr Milica Tošić Radev) |